O fogo e a palabra

O fogo e a palabra (en ) é un filme estadounidense de 1960 sobre un estafador e unha evanxelista que venden a relixión por vilas pequenas dos Estados Unidos. Adaptado polo director Richard Brooks, o filme baséase na novela de 1927 Elmer Gantry de Sinclair Lewis e está protagonizado por Burt Lancaster, Jean Simmons, Arthur Kennedy, Shirley Jones e Patti Page.

O filme presenta menos de cen páxinas da novela orixinal, eliminando moitas personaxes e fundamentalmente cambiando a personaxe e as accións da irmá Sharon Falconer, interpretada por Simmons. Esta personaxe estaba levemente baseada en elementos da carreira da evanxelista da radio Aimee Semple McPherson, que fundou a denominación cristiá Pentecostal coñecida como a International Church of the Foursquare Gospel en 1927. Ademais, incorpórase un punto do final da novela sobre a relación de Gantry e Lulu Bain, basicamente cambiando o destino de ambas as personaxes.

Foi estreado en galego pola Televisión de Galicia o 19 de xuño de 1993.La Voz de Galicia, 19 de xuño de 1993. Páxina 79

 Argumento 
Elmer Gantry é un bebedor e falangueiro viaxante cunha personalidade carismática que enche de pasaxes bíblicos e de fervor os seus discursos como xeito de conseguir cartos. Acode ao espectáculo da irmá Sharon Falconer e inmediatamente se ve atraído polo revivalismo sagrado. Cando o grupo deixa a vila por Kansas, Gantry fala con dozura á súa inxenua axudante, a irmá Rachel, para que lle dea información do pasado de Falconer. El emprega esa información e acaba por unirse ao grupo predicando "Cristo no comercio" e como el é un vendedor salvado.

 Personaxes 
 Burt Lancaster como Elmer Gantry
 Jean Simmons como Sister Sharon Falconer
 Arthur Kennedy como Jim Lefferts
 Dean Jagger como William L. Morgan
 Shirley Jones como Lulu Bains
 Patti Page como Sister Rachel
 Edward Andrews como George F. Babbitt
 John McIntire como Rev. John Pengilly
 Hugh Marlowe como Rev. Philip Garrison
 Joe Maross como Pete
 Dayton Lummis como Eddington
 Barry Kelley como Police Capt. Holt
 Harry Antrim como vendedor (sen acreditar)
 Barbara Luna como prostituta (sen acreditar)
 Jean Willes como prostituta (sen acreditar)
 John Qualen como Sam (sen acreditar)

 Notas 

 Véxase tamén 

 Bibliografía 
 Wheeler Dixon. "Cinematic Adaptations of the Works of Sinclair Lewis." Sinclair Lewis at 100: Papers Presented at a Centennial Conference. Ed. Michael Connaughton. St. Cloud: St. Cloud State University, 1985. 191–200.
 Ligazóns externas 
 "Elmer Gantry, a Flawed Preacher for the Ages" en NPR All Things Considered (22 de febreiro de 2008).

Categoría:Filmes de 1960
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Richard Brooks
Categoría:Filmes sobre relixión
Categoría:Filmes de United Artists
Categoría:Filmes de 1960 con versión en galego